Tasekla tamaziɣt ur temgired ara ɣef tsekliwin tiberraniyin acku amur ameqqran deg-sent rrant lmil ɣer tsekla timawit. Tasekla tamaziɣt tansayt tella d timawit, tetteddu seg yimi ɣer tmeẓẓuɣt, ayen id- yeqqimen deg-s drus seg wayen i d- ǧǧan yimezwura, imi aḥric ameqqran iruḥ yettwattu am tmucuha, tamedyazt, inzan, lemɛun, timseɛraq...atg. Aḥric-agi amecṭuḥ id-yegran tura, yegra-d acku ḥerzent-id s tira, maca drus ma nemmuqel ɣer wayen tesɛa yak tsekla n tmaziɣt.